उद्धव ठाकरे ने कहा कि विपक्षी धड़े महा विकास आघाडी (एमवीए) द्वारा 24 अगस्त को बुलाए गए बंद के पीछे कोई राजनीतिक मंशा नहीं है. बंद का उद्देश्य जागरूकता पैदा करना है कि महिलाओं की सुरक्षा प्राथमिकता होनी चाहिए और सरकार को भी ‘जागृत’ करना है. शिव सेना प्रमुख ने मीडिया से बातचीत के दौरान कहा कि बदलापुर प्रदर्शन के पीछे जो लोग राजनीति महसूस कर रहे हैं, वे या तो असामान्य हैं या दोषियों के रक्षक हैं.